
	Kód: 

	A kurzus kreditértéke: 4

	Heti óraszám: 3

	

	A számonkérés formája: kiértékelés, modellek, tárgyak kiállítása

	Konzultáció: személyre, témára koncentrált, egyedi

	E-mail: petkem@gmail.com



A kurzus/feladat leírása: 
„Nagyedény” építés Zugligeten, égetésük az NKS-ben (Kecskemét) Mázkészítés, korábbi bevált mázaink mellett újak tesztelése.

A kurzus során tárgyalt főbb témakörök, célok: Nagy tárgy építése, műhelyteszt, fatüzes technikák gyakorlása, közösségépítés, MA iskola erősítése


Nagy méretű kerámiatárgy építési technikáinak gyakorlása, mely ilyen formában periferikus (de fontos) tudás viszont nem jelenik meg a tantárgyi kínálatban.


A program és a lezáró egy hetes decemberi égetési akció igazi közösség kovácsoló tevékenység.

A klasszikus szakmai alapoknak tekinthető magas tüzű, nyíltlángú égetési eljárások ismerete minden évfolyam számára átadható legyen, és folyamatosan ismétlődve jelenjen meg az oktatásban. Megismerésük, és gyakorlásuk nélkül hiányos maradna a hallgatók eszköztára, mivel csupán az elektromos égetés egyoldalúságára támaszkodna.  A több, mint 40 éve működő Kecskeméti Nemzetközi Kerámia Stúdió úttörő szerepet vállalt az addig létező alacsonytüzű technológiát felváltó magas hőmérsékletű nyíltlángú, és gázégetések meghonosításában. Ezek az évezredes klasszikus nyíltlángú égetési eljárások viszont a szakmaiság egyfajta csúcsminőséget képviselő (high-tech) technológiái, a szakmabeliség XXI. századi alapvetései maradtak. Így ismeretük nélkülözhetetlen egy mai tervező számára. A szak a kecskeméti Stúdió mellett a verőcei Gorka Múzeummal is ezeket a lehetőségeket igyekszik ápolni, mivel ott 2013 óta az általunk épített fatüzes kemencék köré egy kisebb, korszerű stúdió kezd szerveződni. 

Az MA programok tematikájának, kurzusok kínálatának szélesítése, gazdagítása. Némi publicitás segítségével nem titkoltan az MA szak egész programjának vonzóbbá tétele a külvilág felé.  


Előző szemeszter tapasztalatai: Maximális részvétel, lelkes gárda, az ismétlés határozott igénye mellett sok tapasztalat, hibák és megoldásuk. Az „otthon belakása”.






A kurzus/feladat teljesítésének módja, feltételei, formai és tartalmi követelményei:

A félévi jegy komponensei:
Tervezés minősége (30%)
Kivitelezés minősége (70%)

Érdemjegyek:
90-100%: jeles
77-89%: jó
64-76%: közepes
51-63%: elégséges

Leadandó anyag:
Kész tárgyak egységes kiállítási installációban

